
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	31 martie 2015

	Nr.
	4c-27/57


AVIZ
asupra propunerii legislative privind timbrul de mediu 
pentru autovehicule
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu propunerea legislativă privind timbrul de mediu pentru autovehicule, trimisă cu adresa nr. PL.x.293 din 23 martie 2015.
Senatul, în calitate de primă Cameră sesizată, a respins propunerea legislativă în şedinţa din 18 martie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  Decizională. 

Propunerea legislativă reglementează o modalitate diferită de impunere a timbrului pentru poluarea mediului, mult simplificată şi relaxată financiar, orientată către toţi poluatorii, nu doar pentru cei care înmatriculează autovehiculele pentru prima dată, ea fiind diferenţiată, în funcţie de vechimea autovehiculului, capacitatea cilindrică şi norma de poluare. 

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a dezbătut propunerea legislativă în şedinţa din data de 31 martie 2015.

   Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, transmis cu adresa nr.1060 din 29 septembrie 2014. 

În urma dezbaterilor, Comisia a hotărât, cu unanimitate de voturi, avizarea negativă a propunerii legislative, întrucât în actualul context, timbrul de mediu reprezintă modalitatea prin care se descurajează folosirea autovehiculelor cu grad de uzură ridicată şi emisii. Insituirea unei taxe doar pe categoria autovehiculului este contrară acestei prevederi, fiind favorizate importurile de masini vechi din unele state şi defavorizată industria producătorilor de autoturisme care îşi desfăşoară activitatea în România. În raport de obiectul şi conţinutul reglementării, propunerea legislativă face parte din categoria legilor ordinare. 

            PREŞEDINTE,
          
                             SECRETAR,
  CARMEN ILEANA MOLDOVAN                             VASILE DANIEL SUCIU

